ബീഹാറില് രണ്ടിടത്ത് വ്യാജമദ്യ ദുരന്തം 21 മരണം.ഗോപാല് ഗഞ്ചില് 11 പേരും, ബട്ടിയായില് 10 പേരും മരിച്ചു പാറ്റ്ന: ബീഹാര് വിഷമദ്യ ദുരന്തത്തില് മരിച്ചവരുടെ എണ്ണം 21 ആയി. ബെട്ടിയായില് 10 ഉം ഗോപാല് ഗഞ്ചില് 11 പേര് ഇതുവരെ മരിച്ചു. ബിഹാറില് കഴിഞ്ഞ 11 ദിവത്തിനിടെ ഉണ്ടാവുന്ന മൂന്നാമത്തെ മദ്യദുരന്തമാണിത്. ഒക്ടോബര് 24ന് സിവാന് ജില്ലയിലും ഒക്ടോബര് 28ന് സാരായ ജില്ലയിലും എട്ട് പേര് മരിച്ചിരുന്നു. അടുത്തടുത്ത ജില്ലകളിലാണ് മദ്യദുരന്തം ഉണ്ടാകുന്നത് സംഭവത്തില് സര്ക്കാര് അന്വേഷണം പ്രഖ്യാപിച്ചു അതേ സമയം വെസ്റ്റ് ചാമ്ബാരനിലും വിഷമദ്യ ദുരന്തം സംഭവിച്ചുവെന്ന് റിപ്പോര്ട്ടുണ്ട്. ഇവിടെ ആറ് പേര് എങ്കിലും വ്യാജമദ്യം കഴിച്ച് മരണപ്പെട്ടുവെന്നാണ് ഹിന്ദുസ്ഥാന് ടൈംസ് റിപ്പോര്ട്ട് ചെയ്യുന്നത്. ആശുപത്രിയില് പ്രവേശിക്കപ്പെട്ട പലര്ക്കും ചര്ദ്ദിയും, തലവേദനയും, കാഴ്ച പ്രശ്നവും നേരിടുന്നുണ്ടെന്നാണ് റിപ്പോര്ട്ട്. ചൊവ്വാഴ്ച മുതല് ഗോപാല്ഗഞ്ച്, വെസ്റ്റ് ചമ്ബാരന് ജില്ലകളില് മദ്യം കഴിച്ചതുമായി ബന്ധപ്പെട്ട കേസുകള് റിപ്പോര്ട്ട് ചെയ്യുന്നുണ്ട്. പ്രഥമിക അന്വേഷണം പൂര്ത്തിയാകുന്നതോടെ കൂടുതല് വിവരം വെളിപ്പെടുത്താന് സാധിക്കൂ എന്നുമാണ് ഗോപാല്ഗഞ്ച് ജില്ല ജില്ല എസ്.പി ഉപേന്ദ്ര നാഥ് വര്മ്മ പറയുന്നത്. ജില്ലയിലെ മുതിര്ന്ന ഉദ്യോഗസ്ഥരും പൊലീസുകാരും തെല്ഹുവാ ഗ്രാമത്തില് ക്യാംപ് ചെയ്ത് കാര്യങ്ങള് അന്വേഷിക്കുന്നുണ്ട്.